Rudy Hartono

Rudy Hartono Kurniawan (Hanzi: 梁海量, Nio Hap Liang; translasi fonetik nama Indonésianipun dhateng basa Tionghoa: 哈托诺 Hatuonuo; ) inggih punika tilas atlet badminton Indonésia.Rudy Hartono  dipunundhuh tanggal 6 Oktober 2011) Panjenengané naté menangaken kajuwaraan donya ing taun 1980, lan Kajuwaran All England ngantos wolung taun nalika taun 1960-an lan 1970-an.

 Kariér Profesionalipun 
Sasampunipun ndhèrèk grup gadhah ramanipun, wusananipun Rudy lajeng pindhah dhateng grup badminton ingkang langkung ageng inggih punika Rajawali Group ingkang sampun kathah ngasilaken atlet badminton donya. Wiwitanipun ndhèrèk grup punika, Rudy sampun ngraos manggihi papan ingkang saé kanggé ngembangaken bakatipun. Nanging sasampunipun pikantuk panyaruwé saking ramanipun, Rudy lajeng pindhah ndhèrèk Pusat Pelatihan Nasional kanggé Thomas Cup ing pungkasanipun taun 1965.Rudy Hartono, Sang Juara Bulutangkis Sejati Kebanggaan Indonesia  dipunundhuh tanggal 6 Oktober 2011)

Sasampunipun ndhèrèk Pusat Pelatihan Nasional kanggé Thomas Cup, kawasisanipun dados minggah. Rudy dados salah satunggalipun anggota tim Thomas Cup ing taun 1967. Satunggal taun salajengipun, ing yuswa 18 taun panjenengané pikantuk juwara setunggal ing Kajuwaran All England kanthi ngalahaken juru main Malaysia Tan Aik Huang kanthi skor 15-12 lan 15-9. Salajengipun Rudy dados juwara ing taun-taun salajengipun ngantos taun 1974.

 Préstasi 
 Juwara Tunggal Putra All England kaping 8 (1968, 1969, 1970, 1971, 1972, 1973, 1974, lan 1976),
 Runner-Up All England kaping 2 (1975, 1978),
 Juwara bareng Tim Indonésia ing Thomas Cup kaping 4 (1970, 1973, 1976 lan 1979),
 Juwara Dunia World Championship 1980,
 Juwara Dhènemarken Open kaping 3 (1971, 1972, 1974),
 Juwara Canadian Open kaping 2 (1969, 1971),
 Juwara US Open 1969,
 Juwara Japan Open 1981,
 Ketua Babagan Pembinaan PB PBSI (1981-1985).

 Bebingah 
 Asian Heroes, TIME Magazine 2006,
 Ulah ragawan ingkang saé piyambak SIWO/PWI (1969 lan 1974),
 IBF Distinguished Service Award 1985,
 IBF Herbert Scheele Trophy 1986 – panampi kapisan,
 Honorary Diploma 1987 saking the International Committee’s “Fair Play” Award,
 Tandha Kaurmatan Républik Indonésia Bintang Jasa Utama.

 Cathetan suku 

 Pranala njawi 
Rudy Hartono, Sang Juara Bulutangkis Sejati Kebanggaan Indonesia 

Kategori:Artikel mawa basa krama
Kategori:Pamain badminton Indonésia
Kategori:Tionghoa-Indonésia
Kategori:Aktor Indonésia
Kategori:Tokoh Surabaya
Kategori:Kulawarga Kurniawan
Kategori:Alumni Universitas Trisakti
Kategori:Lair 1949